
PLX 47/2015
BIROUL PERMANENT
AL

CAMEREI DEPUTAŢILOR
    Vă înaintăm, alăturat, raportul comun asupra propunerii legislative pentru modificarea Capitolului IV din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional trimisă spre dezbatere în fond Comisiei pentru buget, finanţe şi bănci şi Comisiei pentru muncă şi protecţie socială cu adresa nr. PLx.47 din 9 februarie 2015, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.


PREŞEDINTE,





      PREŞEDINTE,
         Viorel ŞTEFAN





   Adrian SOLOMON

PLX 47/2015
RAPORT COMUN
asupra propunerii legislative pentru modificarea Capitolului IV din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional
    În conformitate cu prevederile art.95 din Regulamentul Camerei Deputaţilor, Comisia pentru buget, finanţe şi bănci şi Comisia pentru muncă şi protecţie socială au fost sesizate, pentru dezbaterea pe fond, cu propunerea legislativă pentru modificarea Capitolului IV din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, transmisă cu adresa  nr. PLx 47 din 9 februarie 2015.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
La întocmirea prezentului raport comun, Comisiile au avut în vedere avizele favorabile ale Consiliului Legislativ şi Comisiei pentru egalitatea de şanse pentru  femei şi bărbaţi, avizele negative ale Consiliului Economic şi Social şi Comisiei juridice de disciplină şi imunităţi, punctul de vedere negativ al Guvernului.

Senatul, în calitate de primă Cameră sesizată, a respins propunerea legislativă în şedinţa din 5 februarie 2015.

     Propunerea legislativă supusă dezbaterii are ca obiect de reglementare modificarea Legii nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, în sensul introducerii posibilităţii de cumulare a pensiei cu veniturile salariale sau asimilate salariilor, cu condiţia suspendării plăţii cotei-parte din pensia netă ce depăşeşte salariul mediu brut pe economie, utilizat la fundamentarea bugetului asigurărilor sociale de stat.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
    Conform art.61 şi art.63, propunerea legislativă a fost dezbătută în şedinţă comună în data de 10 martie 2015.

Din partea Comisiei pentru muncă şi protecţie socială şi-au înregistrat prezenţa un număr de 23 deputaţi, din totalul de 24 membri, iar din partea Comisiei pentru buget, finanţe şi bănci şi-au înregistrat prezenţa un număr de 31 deputaţi din totalul de 34 membri.
La dezbaterea acestei propuneri legislative au participat, în calitate de invitaţi, reprezentanţi ai Ministerului Finanţelor Publice şi Ministerului Muncii, Familiei, Protecţiei Sociale şi Persoanelor Vârstnice.
     În urma examinării propunerii legislative şi a opiniilor exprimate, deputații prezenți la lucrări au hotărât, cu unanimitate de voturi, să propună plenului Camerei Deputaţilor respingerea acesteia, întrucât prevederile Capitolului IV din Legea nr. 329/2009 au fost abrogate prin Legea nr.134/2014 pentru abrogarea unor prevederi din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, propunerea legislativă rămânând fără obiect.
În raport cu obiectul şi conţinutul său, propunerea legislativă face parte din categoria legilor ordinare.



PREŞEDINTE,




      PREŞEDINTE
                   Viorel ŞTEFAN




   Adrian SOLOMON


SECRETAR,




         SECRETAR,


      Mihai Aurel DONŢU
 


         Daniel IANE
Şef serviciu,









Consilier parlamentar,
Giorgiana Ene









Decebal Stănescu
Expert parlamentar
Florentina Rădoi

